Alesia
Store norske leksikon,Historie,Verdens historie og samtidshistorie,Europa,Romerrikets historie
Alesia var en antikk by i dagens Frankrike. Stedet er kjent som åsted for det siste store slaget i gallerkrigen i år 52 fvt., da Julius Caesar og romerne erobret Gallia. Byen (en gallisk oppdium) skal ha vært hovedsete i mandubiernes land.
Caesar beskriver selv slaget i verket Gallerkrigen, som han selv skrev. Ifølge Caesar foregikk slaget slik: Først utkjempet de romerske og de galliske hærene et slag i nærheten av byen, før gallernes anfører Vercingetorix ble tvunget til å forskanse seg i Alesia. De galliske styrkene klarte ikke å bryte beleiringen og måtte kapitulere.Man er imidlertid stadig ikke helt sikker på byens beliggenhet. På tross av at topografien ikke stemmer så godt med Caesars nedtegnelser, har man stort sett ment at det galliske Alesia er det samme som Alise-Sainte-Reine, ikke langt fra Dijon i Øst-Frankrike. Napoleon 3 fikk foretatt utgravninger, og da man fant rester av det man mente var Caesars beleiringsverker, fastslo man lokasjonen og reiste en statue av Vercingetorix der. Flere franske miljøer har imidlertid også argumentert hardt for andre plasser, som Alaise, Chaux-des-Crotenay og Izernore. Les mer i Store norske leksikon Gallerkrigen Caesar Vercingetorix Litteratur Tønnes Bekker-Nielsen «At finde sted: Slaget ved Alesia» i Antikke samfunn i krig og fred (Oslo 2003; J.W. Iddeng red.), s. 153-161.